รัฐบาลไทย-ข่าวทำเนียบรัฐบาล-ถอดสูท ถกเศรษฐกิจ ดร.อรรชกา โชว์ผลงาน วทน. เพื่อเศรษฐกิจชาติ
วันอังคารที่ 29 สิงหาคม 2560
ถอดสูท ถกเศรษฐกิจ ดร.อรรชกา โชว์ผลงาน วทน. เพื่อเศรษฐกิจชาติ
8 สิงหาคม 2560 ณ ห้อง 801 ชั้น 8 อาคารจามจุรี 10 จุฬาลงกรณ์มหาวิทยาลัย / ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี กล่าวปาฐกถาพิเศษ ในเรื่อง วิทยาศาสตร์ เทคโนโลยีและนวัตกรรม เพื่อเศรษฐกิจชาติ
ภายในงานเสวนาวิชาการ "ถอดสูท ถกเศรษฐกิจ" โดยสมาคมเศรษฐศาสตร์ จุฬาลงกรณ์มหาวิทยาลัย
ดร.อรรชกา สีบุญเรือง กล่าวว่า ในอดีตประเทศไทยขับเคลื่อนระบบเศรษฐกิจด้วยทรัพยากรวัตถุดิบและปัจจัยการผลิตต่างๆซึ่งเป็นยุคที่ไม่ได้ใช้เทคโนโลยีที่ซับซ้อนอะไรมากนักจากนั้นเมื่อความต้องการสินค้าต่างๆมีมากขึ้นการส่งออกกลายเป็นเครื่องจักรทางเศรษฐกิจที่สําคัญเราจึงเข้าสู่ยุคที่ขับเคลื่อนเศรษฐกิจด้วยประสิทธิภาพหรือเป็นเศรษฐกิจฐานอุตสาหกรรมที่เป็นการผลิตสินค้าทีละมากๆเพื่อการบริโภคภายในประเทศและการส่งออกประเทศไทยเคยเจริญเติบโตได้ดีด้วยเศรษฐกิจฐานอุตสาหกรรมแต่มาวันนี้เราไม่สามารถที่จะเติบโตได้มากอย่างที่เราเคยเป็นได้อีกแล้วหรือที่เรียกว่าเราติดกับดักรายได้ปานกลางซึ่งการที่จะหลุดพ้นจากกับดักนี้ จําเป็นอย่างยิ่งที่จะต้องปฏิรูปประเทศให้เกิดระบบเศรษฐกิจที่ขับเคลื่อนด้วยนวัตกรรม
ดร.อรรชกา กล่าวต่อไปว่าโครงการที่กระทรวงวิทย์ฯ พยายามที่จะช่วยสนับสนุนให้ประเทศหลุดพ้นจากกับดักรายได้ปานกลาง ลดความเลื่อมล้ํา เพิ่มขีดความสามารถในการแข่งขันอย่างยั่งยืน และทําให้ประเทศมีความมั่นคงทางเศรษฐกิจมีดังต่อไปนี้
‐การสนับสนุนให้เกิดสังคมผู้ประกอบการ:กระทรวงวิทย์ฯ ได้ทําการสนับสนุนการเพิ่มจํานวนของStartupsและSMEที่ใช้เทคโนโลยีในการประกอบธุรกิจ เราได้สร้างมาตรการสนับสนุนต่างๆ มากมาย เช่น การจัดงานStartup Thailandเพื่อกระตุ้นให้เกิดการตื่นตัว การสนับสนุนมหาวิทยาลัยต่างๆ เพื่อพัฒนานักเรียน นักศึกษาให้สามารถก้าวมาเป็นผู้ประกอบการได้การจัดตั้ง ย่านนวัตกรรม เพื่อเป็นแหล่งให้เกิดการพบปะระหว่างผู้ประกอบธุรกิจStartupsนักลงทุน หรือผู้ที่สนใจ เพื่อการต่อยอดทางธุรกิจ
‐การพัฒนาเทคโนโลยีในภาคอุตสาหกรรมโดยเรามุ่งเน้นการพัฒนาPlatformสําหรับ10อุตสาหกรรมเป้าหมาย เพื่อเกิดการปรับตัวและนําเทคโนโลยีหรือนวัตกรรมมาใช้เพื่อก้าวสู่อุตสาหกรรม4.0อีกทั้งสนับสนุนให้เกิดการผลิตสินค้าที่มีมูลค่าสูงหรือการพัฒนากระบวนการผลิตให้มีประสิทธิภาพสูง และเป็นมิตรกับสิ่งแวดล้อมอีกด้วย
‐ Smart Agriculture:เราสนับสนุนให้เกษตรกรสามารถมีรายได้เพิ่มขึ้น จากนําวิทยาศาสตร์และเทคโนโลยีไปประยุกต์ใช้ เรามีโครงการมากมาย เช่น คลินิกเทคโนโลยี หมู่บ้านแม่ข่ายInnoAgriที่นําเทคโนโลยีไปช่วยเกษตรกร โดยที่ตั้งเป้าว่าจะเพิ่มรายได้ให้เกษตรกร จากการลดต้นทุน เพิ่มประสิทธิภาพ ลดการสูญเสียผลผลิตจากภัยธรรมชาติ อีกทัง้ เรายังมีการวิจัยและพัฒนาเมล็ดพันธุ์ ซึ่งตั้งเป้าว่าจะสามารถเป็นศูนย์เมล็ดพันธุ์ของภูมิภาคอาเซียนได้
‐การจัดตั้งเขตพื้นที่เศรษฐกิจพิเศษสําหรับนวัตกรรม:กระทรวงวิทยาศาสตร์ฯ เป็นหน่วยงานหลักในการจัดตั้งอุทยานวิทยาศาสตร์ ทั้งในกรุงเทพและภูมิภาคต่างๆ โดยร่วมมือกับมหาวิทยาลัยและภาคส่วนต่างๆ เพื่อเป็นแหล่งรวบรวมนักวิจัย วัสดุ อุปกรณ์ ห้องปฏิบัติการ หรือสิ่งอํานวยความสะดวกต่างๆ เพื่อการทําวิจัยเพื่อตอบสนองกับความต้องการของพื้นที่ อีกทั้งเรายังมีโครงการFood Innopolisที่เน้นการทําวิจัยด้านอาหาร และEECiที่จัดตั้งให้เป็นเขตวิจัยและนวัตกรรมของโครงการEECโดยมุ่งเน้นด้านAI, Robotics, IoT, Bio Fuel, Bio ChemและBio Materialโดยโครงการเหล่านี้จะช่วยกระจายงานทางด้านR&Dให้ครอบคลุมทั้งประเทศ ซึ่งตรงตามวิสัยทัศน์ที่ต้องการกระจายโอกาสสู่ภูมิภาคและประชาชนอย่างทั่วถึง
‐Bio Economy:จากการที่ไทยเป็นประเทศที่มีความหลากหลายทางชีวภาพสูงมาก ซึ่งถือว่าเป็นจุดแข็งของประเทศประการหนึ่ง ดังนั้น การสนับสนุนให้เกิดการวิจัยและพัฒนาทางด้านBio Economyนับว่าเป็นสิ่งจําเป็นที่ช่วยเสริมสร้างจุดแข็งของประเทศ ดังนั้น เราจึงสนับสนุนการการสร้างอุตสาหกรรมใหม่บนพื้นฐานของBio refineryและBio pharmaซึ่งนอกจากจะเป็นการสร้างโอกาสใหม่ให้กับประเทศแล้วยังเป็นการสร้างมูลค่าเพิ่มให้ผลิตผลทางการเกษตรของเราได้อีกด้วย
‐ Digital Economy:ในปัจจุบันคอมพิวเตอร์ และsmart phoneเข้ามามีบทบาทสําคัญ เราสามารถนําเทคโนโลยีข้อมูลและการสื่อสารนีม้ าช่วยสร้างเศรษฐกิจของประเทศไทย โดยเราสนับสนุนให้ประชากรเข้าถึงข้อมูลข่าวสารได้อย่างเท่าเทียม นอกจากนี้เทคโนโลยีDigitalยังช่วยเพิ่มความสามารถในการแข่งขันให้กับธุรกิจและSMEอีกทั้งยังเป็นเทคโนโลยีฐานที่ช่วยให้เทคโนโลยีอื่นสามารถพัฒนาได้